Sit omnibus nostre provincie incolis notum quod Ego, Roclenus, Nevernice sedis episcopus, concedo de precatione Acmardi prepositi et Ragembaldi decani et ceterorum fratrum in cœnobio beati atque gloriosi martiris Cyrici deservientium, cuidam clerico nostro Teebaldo vocabulo atque canonico, clausum unum ex vinea et terra arabili, fontem que in ipso clauso cum masnilo et torculari illi et uni heredi suo clerico inibi famulantium, sub legitimo censu concedissemus. Est autem in pago Nevernensi et in villa Thisgeria, quorum terminationes sunt ita: in uno latere via publica, in una fronte terra sancte Marie, in alio latere terra Bernardi, in quarto fronte alodum Rotberti militis. Cujus petitionem suscipientes concedimus infra memoratas terminationes, veluti supra diximus, hanc vineam cum terra prelocato Tetbaldo presbitero ac uni heredi ejus clerico post eum, eo more ut quandiu vixerint teneant et possideant et omni anno festivitate sacrati Cyrici, in camera predica orum fratrum denarios XII in censu solvant. Si vero tardi aut neglegentes fuerint in duplo reddant et ideo non perdant. Ut autem melius credatur et diligentius corroboretur manu nostra firmavimus et clericorum nostrorum manibus firmare precipimus. Actum est civitate Nivernis. S. Rocleni presulis. S. Richardi archiclavi. S. Ragembardi decani. S. Acmardi prepositi. S. Huberti abbatis. S. Vualeranni abbatis. S. Bertoli abbatis. Tetbertus rector scripsit, datavit mense aprili, anno V regnante Rotberto rege.